Национален историски парк на култура Чако

Национален историски парк на култура Чако (англиски: Chaco Culture National Historical Park) — Национален историски парк кој содржи најголема концентрација на древни пуеблоси на југозападниот дел од САД. Паркот се наоѓа во северозападниот дел на државата Ново Мексико помеѓу градовите Албакерки и Фармингтон во кањонот што преминува преку Чако Вош. Овде има најбројни древни рушевини северно од Мексико и затоа е едно од најважните предколумбиски локалитети во САД. Помеѓу 900 и 1150 година кањонот Чако бил важен центар на културата антички народи Пуебло (Анасази). Древните жители носеле камени блокови и дрва од оддалечените области, градејќи петнаесет големи комплекси кои останале најголемите згради во Северна Америка сé до 19-ти век. Се шпекулира дека Чако имал археоастрономско значење, а како доказ се зема петроглифот "Сончев нож" во Фајада Бут. Многу згради Во Чако биле поставени во согласност со сончевите и месечевите циклуси, и за што биле потребни генерации на астрономски набудувања и вековна координација на конструкции. Се верува дека променливата клима довела до иселување на Чакоанците и конечно напуштање на кањонот, кој започнал по педесетгодишната суша во 1130 година. Овој културен локалитет, лоциран во сува и ретко населена област Четири Агли претставува УНЕСКО-ов локалитет на Светското наследство. Бидејќи се сметаат за кревки и подложни на оштетување, и поради стравување од оштетување кое би било предизвикано од туристите, Фајада Бут е затворен за јавноста. Хопи и Пуебло домородните Американци, кои имаат усни преданија за иселување од Чако и духовна врска со земјата, го сметаат локалитетот за свет. Службата за национални паркови на САД се обидува тесно да соработува со племенските претставници, така што нивната грижа за локацијата не е во спротивност со верските убедувања. Галерија Наводи Надворешни врски Официјални и академски Hallett, B., Chaco Culture National Historical Park, Tucson: Look and See Publications, ISBN 1-877827-00-2, Посетено на November 19, 2009 „Chaco Research Archive“, University of Virginia, Посетено на November 19, 2009 Слики и патувања Hallett, B., „Chaco Culture National Historical Park“, A National Register of Historic Places Travel Itinerary: American Southwest, National Park Service, ISBN 1-877827-00-2, Посетено на November 19, 2009 Chaco Culture National Historical Park - informacije na stranici Wikivoyage Останато „Ancient Observatories: Chaco Canyon“, Exploratorium, Архивирано од изворникот на 2017-06-30, Посетено на November 19, 2009 „The Solstice Project“, Non-profit studying, documenting, and preserving the Sun Dagger, Посетено на June 15, 2011 The Sun Dagger Explorer, The Solstice Project, Посетено на June 15, 2011 „Chaco Canyon National Historical Park“, Traditions of the Sun, University of California, Архивирано од изворникот на 2017-07-28, Посетено на November 19, 2009